Αγαπητοί, εκλεκτοί φίλοι καθηγητές Πανεπιστημίου Πελοποννήσου,

Νιώθουμε μεγάλη χαρά οι συνεργάτες μου και εγώ με την έκδοση των 18 βιβλίων για τις φυλακές που εκδίδει ο εκδοτικός οίκος «Άπαρσις». Είναι το θεατρο-παιδαγωγικό έργο μας για τις φυλακές των εθελοντών, μεταπτυχιακών και πολιτών Αργολίδας και Αθήνας εδώ και χρόνια ξεκινώντας από το 2014, που ανέλαβαν να καταγράψουν οι ίδιοι οι διδάσκοντες. Πιστεύω ότι πρόκειται για ένα πρωτότυπο εγχείρημα που και εσείς θα χαρείτε καθώς προέρχεται από το πρόγραμμα του Μεταπτυχιακού με τον γενικό τίτλο «Αναπτύσσοντας δεξιότητες ζωής στους έγκλειστους Τίρυνθας και Ναυπλίου». Έχω κάνει εκτεταμένη έρευνα απευθείας στο Διαδίκτυο και μέσω γνωστών ή συναδέλφων που εργάζονται ή διευθύνουν φυλακές ή είναι ερευνητές σε χώρες του εξωτερικού. Στην έρευνά μου αυτή δεν έχω βρει παρόμοια έκδοση πουθενά.

Σας προσκαλούμε, λοιπόν, στις 14 Νοεμβρίου 2022 και ώρα 13:00 έως 15:00 στα γραφεία της ΕΣΗΕΑ, Ακαδημίας 20, Αθήνα, στον 3ο όροφο και σας εσωκλείουμε την πρόσκληση.

Επίσης, θα σας στείλουμε και δεύτερη πρόσκληση σε λίγες μέρες για εκδήλωση με τον ίδιο σκοπό που θα γίνει αργότερα στο Ναύπλιο, για την οποία περιμένουμε τη βεβαιότητα της έγκρισης του Δήμου Ναυπλιέων.

Εσείς, οι φίλοι μας και συνάδελφοι θα ομορφύνουν στιγμές της σπουδαίας, μικρής και μεγάλης πραγματικότητας για μας. Σας περιμένουμε.

Εγκάρδια

Άλκηστις Κοντογιάννη